9. การจัดการ

9.1 โครงสร้างการจัดการ

อำนาจหน้าที่ของคณะกรรมการบริษัท

คณะกรรมการประกอบด้วยกรรมการ 14 ท่าน
แต่งตั้งโดยที่ประชุมผู้ถือหุ้นมีอำนาจในการดำเนินกิจการของบริษัท ให้เป็นไปตามกฎหมาย
วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้น
และกรรมการมากกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

อำนาจหน้าที่ของคณะกรรมการตรวจสอบ

1.  การรายงานทางการเงิน

  1.1.1 กำกับดูแลสอบทานให้บริษัทมีการรายงานข้อมูลทางการเงินของบริษัทและบริษัทย่อย ให้
  ครบถ้วนตามมาตรฐานการบัญชีที่กำหนดโดยกฎหมายอย่างโปร่งใสถูกต้องและเพียงพอ
  โดยการประสานงานกับผู้สอบบัญชีและผู้บริหารที่มีหน้าที่รับผิดชอบในการจัดทำรายงานทางการเงิน

  1.1.2
  ส่งเสริมให้มีการพัฒนาระบบและการจัดทำรายงานทางการเงินให้เป็นไปตามมาตรฐานบัญชีสากลและหลักเกณฑ์ของทางการ

2.  การตรวจสอบภายใน

    1.  สอบทานและส่งเสริมให้บริษัทมีระบบการควบคุมภายใน
        การตรวจสอบภายในและมีทรัพยากรเพื่อการปฏิบัติการตรวจสอบที่เหมาะสมเพียงพอและมีประสิทธิภาพ

    2.  สอบทานและให้ความเห็นเกี่ยวกับระบบแผนงานการตรวจสอบและแนวทางการตรวจสอบ
        ของสำนักงานตรวจสอบภายใน

    3.  สอบทานและให้ความเห็นเกี่ยวกับการปฏิบัติงาน
        การรายงานผลการตรวจสอบรวมทั้งประเมินผลการปฎิบัติการของสำนักงานตรวจสอบภายใน

3.  การป้องกันการทุจริต ประพฤติมิชอบและการบริหารความเสี่ยง

    1.  สอบทานระบบการป้องกันและระบบการตรวจสอบการทุจริตฉ้อโกงต่อทรัพย์สินของ บริษัท

    2.  สอบทานหลักฐานการไต่สวนภายใน
        เมื่อมีข้อสงสัยว่าอาจมีการทุจริตหรือมีเหตุผิดปกติหรือมีข้อบกพร่องสำคัญของระบบการควบคุมภายใน

    3.  สอบทานและให้ความเห็นเกี่ยวกับระบบการคุ้มครองป้องกันทรัพย์สินและการบริหารความเสี่ยง

4.  การเปิดเผยรายการที่เกี่ยวโยงหรือมีความขัดแย้งทางผลประโยชน์

    1.  ตรวจสอบรายการที่เกี่ยวโยงหรือมีความขัดแย้งทางผลประโยชน์
        โดยการสอบทานการทำรายงานระหว่างบริษัทหรือบริษัทย่อยกับบุคคลที่เกี่ยวข้อง

    2.  พิจารณาเพื่อให้มีการเปิดเผยข้อมูลอย่างถูกต้องและครบถ้วนเกี่ยวกับรายการที่เกี่ยวโยงกันหรือรายการที่อาจมีความขัดแย้งทางผลประโยชน์

5.  การปฏิบัติตามกฎหมาย กฎระเบียบของทางการและข้อบังคับของบริษัท

    1.  พิจารณาสอบทานการปฏิบัติการใดๆ ของบริษัท เพื่อให้มีการปฏิบัติหรือละเว้นการปฏิบัติ
        ตามที่ข้อบัญญัติแห่งกฎหมาย
        กฎระเบียบของทางการที่เกี่ยวเนื่องกับการดำเนินธุรกิจของบริษัทหรือตามที่ข้อบังคับของบริษัทได้กำหนดไว้

    2.  เสนอแนะให้คณะกรรมการบริษัทหรือฝ่ายจัดการที่เกี่ยวข้องเพื่อพิจารณาแก้ไขการปฏิบัติการใดๆ
        ของบริษัท
        ที่เห็นว่าขัดต่อหรือไม่สอดคล้องกับข้อบัญญัติแห่งกฏหมายหรือกฎระเบียบของทางการหรือข้อบังคับของบริษัท

6.  หน้าที่อื่นๆ

    1.  ปฎิบัติการอื่นใดตามที่กฎหมายกำหนดหรือตามที่คณะกรรมการบริษัทจะมอบหมายและ
        คณะกรรมการตรวจสอบเห็นชอบด้วย

    2.  ในการปฏิบัติการตามขอบเขตอำนาจหน้าที่
        ให้คณะกรรมการตรวจสอบมีอำนาจเชิญหรือสั่งการให้ฝ่ายจัดการหรือพนักงานของบริษัทที่เกี่ยวข้องได้ตามความจำเป็น

    3.  ดำเนินการว่าจ้างหรือเชิญผู้เชี่ยวชาญเฉพาะด้านมาช่วยงานตรวจสอบหรือสอบสวนได้ตามที่เห็นว่าจำเป็นและเหมาะสม
        ด้วยค่าใช้จ่ายของบริษัท

    4.  เสนอแนะให้ผู้สอบบัญชีทำการสอบทานหรือตรวจสอบรายการใดๆ
        ที่เห็นว่าเป็นเรื่องจำเป็นและสำคัญ
        ในระหว่างการตรวจสอบบัญชีของบริษัทและ/หรือบริษัทย่อยได้

    5.  พิจารณา คัดเลือกและเสนอแต่งตั้งผู้สอบบัญชีของบริษัทรวมทั้งค่าตอบแทนประจำปี
        ต่อคณะกรรมการบริษัท เพื่อพิจารณาเสนอต่อที่ประชุมผู้ถือหุ้นพิจารณา

    6.  ทุกๆ สิ้นปีทางการเงินของบริษัท ให้จัดทำรายงานคณะกรรมการตรวจสอบ
        ลงนามร่วมโดยประธานและกรรมการตรวจสอบอีก 1 คน
        และเปิดเผยไว้ในรายงานประจำปีของบริษัท

อำนาจหน้าที่ของคณะกรรมการบริหาร

คณะกรรมการบริหารประกอบด้วยกรรมการบริษัทจำนวน 6 ท่าน แต่งตั้งโดยคณะกรรมการบริษัท
โดยให้มีอำนาจหน้าที่บริหารและควบคุมดูแลกิจการของบริษัทตามที่คณะกรรมการบริษัทมอบหมาย

รายชื่อกรรมการบริษัท , กรรมการตรวจสอบ , กรรมการบริหาร และ เลขานุการของบริษัท

  -------------------------- ------------------------------------------------
  ชื่อ – สกุล                   ตำแหน่ง

  1. นายกฤตยา แลพวงมาลย์      ประธานคณะกรรมการบริษัทและประธานคณะกรรมการตรวจสอบ

  2. นายวิวัฒน์ ทีฆคีรีกุล *        กรรมการและประธานคณะกรรมการบริหาร

  3. นายชาญชัย วัสรสิฏฐ์ *       กรรมการและกรรมการบริหาร

  4. นายไกรวิทย์ สัตยภิวัฒน์ *     กรรมการและกรรมการบริหาร

  5. นายอนันต์ ลีลากิจกุล *       กรรมการและกรรมการบริหาร

  6. นายสมชาย ตั้งศรีสุข *       กรรมการ

  7. นายกมล เอี้ยวศิวิกูล *       กรรมการ

  8. นายสุรชัย เอกสมิทธ์ *       กรรมการ

  9. ดร.อุดมศักดิ์ ชาครียวณิชย์     กรรมการและกรรมการตรวจสอบ

  10. นายสมชาย คุรุจิตโกศล      กรรมการและกรรมการตรวจสอบ

  11. ดร.วีรพจน์ ลือประสิทธิ์สกุล   กรรมการและกรรมการตรวจสอบ

  12. นางอุษณีย์ เนรมิตตกพงศ์     กรรมการ , กรรมการบริหาร และ เลขานุการบริษัท
  -------------------------- ------------------------------------------------

* คือกรรมการผู้มีอำนาจลงนามผูกพันบริษัท ตามที่ระบุไว้ในหนังสือรับรอง

  หมายเหตุ : กรรมการทั้งหมดมี 14 ท่าน ระหว่างปีนี้กรรมการลาออก 1 ท่านและเสียชีวิต 1
  ท่าน จากมติที่ประชุมคณะกรรมการบริษัท ครั้งที่ 2/2545 มีมติเสนอนาย พลกฤต ทีฆคีรีกุล
  และนายเซียะ ซิน ลู เป็นกรรมการทดแทนตำแหน่งที่ว่างลง

คณะผู้บริหารของบริษัท 

  ------------------------------------- ---------------------------------
  ชื่อ – สกุล                              ตำแหน่ง

  1. นายวิวัฒน์ ทีฆคีรีกุล                     กรรมการผู้จัดการใหญ่

  2. นายชาญชัย วัสรสิฏฐ์                    กรรมการผู้ช่วยกรรมการผู้จัดการใหญ่

  3. นายไกรวิทย์ สัตยภิวัฒน์                  กรรมการผู้ช่วยกรรมการผู้จัดการใหญ่

  4. นางอุษณีย์ เนรมิตตกพงศ์                 กรรมการผู้ช่วยกรรมการผู้จัดการใหญ่

  5. นายทวีศักดิ์ เกรียงไกรเกียรติ             ผู้ช่วยกรรมการผู้จัดการใหญ่

  6. นายสุรเดช ชาตรีรัตน์                   ผู้อำนวยการอาวุโสฝ่ายขายช่องทางพิเศษ

  7. นายศรายุทธ วณิชธนะชากร               ผู้อำนวยการฝ่ายคลังสินค้าและจัดส่ง

  8. นางภาวินี มั่นจิต                       ผู้อำนวยการฝ่ายบัญชีและการเงิน

  9. นายสุเทพ อมรรัตน์มงคล                 ผู้ช่วยผู้อำนวยการฝ่ายโรงงาน 2

  10. นายวิพร เหลืองวิริยะแสง               ผู้ช่วยผู้อำนวยการฝ่ายทรัพยากรมนุษย์
  ------------------------------------- ---------------------------------

หมายเหตุ : โครงสร้างคณะผู้บริหาร โปรดดูหน้าถัดไป

9.2 การสรรหากรรมการและผู้บริหาร

บริษัทฯ มีวิธีการคัดเลือกบุคคลที่จะแต่งตั้ง เป็นกรรมการบริษัทฯ
โดยผ่านการเสนอชื่อจากคณะกรรมการบริษัทและจะต้องได้รับอนุมัติจากที่ประชุมผู้ถือหุ้น
โดยผู้ถือหุ้นหนึ่งหุ้นมีคะแนนเสียงเท่ากับหนึ่งเสียงและใช้เสียงข้างมากตัดสินซึ่งเป็นไปตามมาตรา 70
แห่ง พ.ร.บ. บริษัทมหาชน จำกัด พ.ศ. 2535

กรรมการมาจากผู้ถือหุ้นที่เป็นนิติบุคคลได้แก่ บจ.ไดสตาร์ โฮลดิ้ง 3 ท่าน , บจ. เอส.เค.วี
โฮลดิ้ง 2 ท่าน , ผู้ถือหุ้นต่างประเทศ 1 ท่าน , กรรมการอิสระ 4 ท่าน และ ผู้บริหารระดับสูง
4 ท่าน

สำหรับการคัดเลือกและการแต่งตั้งผู้บริหารระดับสูงตั้งแต่
ผู้อำนวยการฝ่ายขึ้นไปจะพิจารณาโดยคณะกรรมการบริหารส่วนระดับต่ำกว่าผู้อำนวยการ
ผู้บังคับบัญชาตามสายงานจะเป็นผู้คัดเลือกและบรรจุตามโครงสร้างของบริษัท

สิทธิของผู้ลงทุนรายย่อยในการแต่งตั้งกรรมการ
ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถืออยู่และใช้คะแนนเสียงที่มีอยู่ในการเลือกตั้งบุคคลเพื่อเป็นกรรมการได้
บริษัทฯ ไม่มีการสรรหากรรมการที่เป็นตัวแทนของผู้ถือหุ้นรายย่อย แต่บริษัทฯ มีกรรมการอิสระ 4
ท่าน
ซึ่งเป็นผู้มีคุณวุฒิและประสบการณ์เป็นกรรมการเพื่อกำกับดูแลการบริหารงานและปกป้องดูแลผลประโยชน์ของผู้ถือหุ้นรายย่อย

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

ค่าตอบแทนกรรมการรวม 14 ท่าน เท่ากับ 0.85 ล้านบาท ในปี 2544
โดยเป็นค่าตอบแทนในรูปเบี้ยประชุมและบำเหน็จกรรมการ
ตามความเห็นชอบจากที่ประชุมผู้ถือหุ้นตามมาตรา 90 แห่ง พ.ร.บ. บริษัทมหาชน จำกัด พ.ศ.
2535

ค่าตอบแทนกรรมการบริหารและผู้บริหารของบริษัทในปีที่ผ่านมารวม 13 ท่าน เท่ากับ 12.05
ล้านบาทในปี 2544 โดยค่าตอบแทนในรูปเงินเดือนและโบนัส

9.3.2 ค่าตอบแทนอื่นของกรรมการและผู้บริหารของบริษัท

  -ไม่มี –

หมายเหตุ : “ผู้บริหาร” หมายความว่า ผู้จัดการ ผู้บริหาร สี่รายแรกต่อจากผู้จัดการลงมา
และผู้บริหารรายที่สี่ทุกราย โดยไม่รวม

ถึงผู้จัดการฝ่ายบัญชีและการเงินหากตำแหน่งผู้จัดการฝ่ายไม่ได้อยู่ในระดับเดียวกันกับผู้บริหารรายที่สี่

9.4 การกำกับดูแลกิจการ

คณะกรรมการบริษัทมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of Best Practice for Directors of Listed Companies) ตามแนวทางที่ตลาดหลักทรัพย์ฯ กำหนด ดังนี้

1.  องค์ประกอบคณะกรรมการ (Board Composition)

  คณะกรรมการบริษัท (Board of Director) ประกอบด้วยตัวแทนจากผู้ถือหุ้น 6 ท่าน
  กรรมการอิสระ 4 ท่าน และผู้บริหารระดับสูงของบริษัท 4 ท่าน
  ตามกระบวนการสรรหาตามที่กล่าวไว้ในข้อ 9.2 รวมกรรมการ 14 ท่าน
  จำนวนกรรมการของคณะกรรมการบริษัทมีจำนวนที่เพียงพอที่จะสามารถสร้างกลไกเพื่อถ่วงดุลอำนาจภายในคณะกรรมการบริษัทและกรรมการทุกคนสามารถแสดงความเห็นได้อย่างอิสระ

  คณะกรรมการบริหาร (Board of Executive) ประกอบด้วยกรรมการบริษัท 6 ท่าน
  ซึ่งเป็นผู้บริหารระดับสูง 4 ท่านและเป็นตัวแทนของผู้ถือหุ้น 2
  ท่านซึ่งได้รับการแต่งตั้งจากคณะกรรมการบริษัทให้มีอำนาจหน้าที่บริหารและกำกับดูแลการดำเนินธุรกิจตามแผนและนโยบายที่คณะกรรมการบริษัทได้กำหนดและมอบหมาย

  คณะกรรมการตรวจสอบ (Audit Committee) มาจากกรรมการอิสระทั้ง 4 ท่าน
  (Independent Director)
  เป็นกรรมการจากภายนอกที่ไม่ได้มีตำแหน่งเป็นผู้บริหารหรือพนักงานประจำของบริษัทฯ
  และไม่ได้เป็นกรรมการบริหารหรือกรรมการผู้มีอำนาจลงนามผูกพันบริษัท

  ประธานคณะกรรมการบริษัท (Chairman)
  คัดเลือกมาจากกรรมการอิสระและไม่ใช่บุคคลเดียวกับกรรมการผู้จัดการใหญ่
  เพื่อมีการแบ่งแยกหน้าที่ในการกำหนดนโยบายการกำกับดูแลและการบริหารงานประจำได้อย่างชัดเจน

2.  บทบาท หน้าที่ และความรับผิดชอบของคณะกรรมการ (Roles and Responsibilities
    of Directors)

    1.  กรรมการเป็นผู้มีความรู้ ความสามารถ
        และประสบการณ์ที่จะเป็นประโยชน์ต่อการดำเนินธุรกิจ
        มีความสนใจในกิจการของบริษัทที่ตนเองเป็นกรรมการ มีความตั้งใจและมีจริยธรรม
        (Honesty and Integrity) ในการดำเนินธุรกิจ

    2.  กรรมการได้ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
        ตลอดจนมติที่ประชุมผู้ถือหุ้นด้วยความซื่อสัตย์สุจริต ระมัดระวังรักษาผลประโยชน์ของบริษัท
        และมีความรับผิดชอบต่อผู้ถือหุ้นโดยสม่ำเสมอ (Accountability to
        Shareholders)

    3.  คณะกรรมการมีหน้าที่กำหนดนโยบายและทิศทางการดำเนินงานของบริษัท (Direct)
        และกำกับควบคุมดูแล (Monitor and Supervise)
        ให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
        เพื่อเพิ่มมูลค่าทางเศรษฐกิจสูงสุดให้แก่กิจการและความมั่งคั่งสูงสุดให้แก่ผู้ถือหุ้น
        (Maximize Economic Value and Shareholder’s Wealth)

    4.  คณะกรรมการได้ติดตามการดำเนินกิจการของบริษัทตลอดเวลาและควรได้รับรู้ถึงการปฏิบัติตามกฎหมายและข้อกำหนดในสัญญาที่เกี่ยวข้องของบริษัท
        และกำชับให้ฝ่ายจัดการบอกกล่าวเรื่องที่สำคัญของบริษัท
        เพื่อให้การดำเนินกิจการของบริษัทเป็นไปอย่างมีประสิทธิผล

    5.  คณะกรรมการได้ดำเนินการให้บริษัทจดทะเบียนมีระบบการควบคุมภายใน (Internal
        Control) และการตรวจสอบภายใน (Internal Audit) ที่มีประสิทธิผล

    6.  กรรมการที่เป็นอิสระและกรรมการจากภายนอกอื่นควรพร้อมที่จะใช้ดุลยพินิจของตนอย่างเป็นอิสระในการพิจารณากำหนดกลยุทธ์
        การบริหารงาน การใช้ทรัพยากร การแต่งตั้งกรรมการ
        และการกำหนดมาตรฐานการดำเนินกิจการตลอดจนพร้อมที่จะคัดค้านการกระทำของกรรมการอื่นๆ
        หรือฝ่ายจัดการในกรณีที่มีความเห็นขัดแย้งในเรื่องที่มีผลกระทบต่อความเท่าเทียมกันของผู้ถือหุ้นทุกราย

    7.  คณะกรรมการได้จัดให้มีเลขานุการบริษัท (Company Secretary)
        เพื่อช่วยดูแลกิจกรรมต่างๆ ของคณะกรรมการ
        และช่วยให้คณะกรรมการและบริษัทปฏิบัติให้เป็นไปตามกฎหมายและระเบียบข้อบังคับที่เกี่ยวข้องต่างๆ

    8.  คณะกรรมการได้จัดให้มีบทบัญญัติเกี่ยวกับจรรยาบรรณทางธุรกิจ (Code of Corporate
        Conduct) จริยธรรมทางธุรกิจ จริยธรรมของกรรมการ ผู้บริหารและพนักงาน (Code
        of Ethics) เพื่อเป็นแนวทางปฏิบัติภายในองค์กร

3.  การแต่งตั้งกรรมการและกรรมการเฉพาะเรื่อง (Appointments of the Board)

  คณะกรรมการได้พิจารณาแต่งตั้งกรรมการอิสระ 4 ท่าน เป็นคณะกรรมการตรวจสอบ
  เพื่อช่วยดูแลรายงานทางการเงิน ระบบการควบคุมภายใน และระบบการกำกับดูแลกิจการ
  (Corporate Governance) ให้เป็นไปตามนโยบายที่กำหนดไว้โดยมีวาระการดำรงตำแหน่ง 3
  ปี และกรรมการตรวจสอบเลือกกรรมการ 1 ท่านเป็นประธานคณะกรรมการตรวจสอบ

  4. การดำรงตำแหน่งกรรมการ (Holding the director position)

    กรรมการได้ใช้ดุลยพินิจในการพิจารณาถึงจำนวนบริษัทที่เหมาะสมในการที่ตนจะรับตำแหน่ง
    เป็นกรรมการและแน่ใจว่าตนมีเวลาอย่างเพียงพอในการเข้าร่วมประชุมคณะกรรมการเพื่อติดตามการดำเนินงานของบริษัท

  กรรมการผู้จัดการใหญ่ของบริษัทได้ดำรงตำแหน่งกรรมการผู้จัดการใหญ่ของบริษัทที่เกี่ยวข้องเพียง
  1 บริษัท
  ซึ่งเป็นบริษัทที่มีความเกี่ยวเนื่องและสนับสนุนธุรกิจกับบริษัทและมีเวลาเพียงพอในการดูแลการดำเนินธุรกิจของบริษัทให้เป็นไปตามวัตถุประสงค์ที่กำหนดไว้

  5. ค่าตอบแทนกรรมการ (Directors’ Remuneration)

  บริษัทได้กำหนดนโยบายค่าตอบแทนกรรมการไว้อย่างชัดเจน และโปร่งใส
  และค่าตอบแทนกรรมการได้รับอนุมัติจากที่ประชุมผู้ถือหุ้นซึ่งเป็นไปตามมาตรา 90 แห่ง พ.ร.บ.
  บริษัทมหาชน จำกัด พ.ศ. 2535

  บริษัทได้เปิดเผยจำนวนเงินเบี้ยประชุมและค่าตอบแทนต่างๆ
  ที่บริษัทจ่ายให้แก่กรรมการในรายงานประจำปีของบริษัท

  6. การประชุมคณะกรรมการและผู้ถือหุ้น (Board & Shareholders Meetings)

1.  บริษัทได้จัดให้มีการประชุมคณะกรรมการอย่างสม่ำเสมอและเป็นการจัดประชุมที่มีผู้เข้าประชุมครบองค์ประชุมเมื่อมีการพิจารณาลงมติในเรื่องหรือรายการที่มีนัยสำคัญ
    รายการที่มีนัยสำคัญควรรวมถึงรายการได้มาหรือจำหน่ายสินทรัพย์ของบริษัทจดทะเบียนและบริษัทย่อยที่มีผลกระทบสำคัญต่อบริษัทจดทะเบียน
    การขยายโครงการลงทุนการกำหนดระดับอำนาจดำเนินการ
    และการกำหนดนโยบายการบริหารการเงินและการบริหารความเสี่ยงของกิจการ เป็นต้น

2.  บริษัทได้จัดส่งหนังสือนัดประชุมคณะกรรมการบริษัท
    วาระการประชุมและเอกสารที่ใช้ประกอบการประชุมให้กรรมการโดยครบถ้วนเป็นการล่วงหน้าด้วยระยะเวลาพอสมควรและเป็นไปตามระยะเวลาที่กำหนดไว้ในข้อบังคับของบริษัท
    เพื่อให้กรรมการสามารถจัดเวลาเข้าร่วมประชุมได้ทุกครั้งและมีระยะเวลาในการพิจารณาข้อมูลสำหรับใช้ในการตัดสินใจทั้งนี้เว้นแต่ในกรณีจำเป็นรีบด่วนเพื่อรักษาสิทธิประโยชน์ของบริษัท

3.  กรรมการทุกคนมีสิทธิที่จะตรวจสอบเอกสารประกอบการประชุมและเอกสารสำคัญอื่นๆ
    และหากกรรมการมีข้อสงสัย กรรมการอื่นๆ
    และฝ่ายจัดการของบริษัทต้องดำเนินการเพื่อตอบข้อสงสัยดังกล่าวตามที่กรรมการนั้นร้องขอ

4.  บริษัทได้ถือปฏิบัติตามข้อพึงปฏิบัติสำหรับการจัดประชุมผู้ถือหุ้นของบริษัทจดทะเบียน
    เพื่อให้การประชุมผู้ถือหุ้นของบริษัทจดทะเบียนเป็นไปด้วยความโปร่งใส ชอบธรรม
    และเป็นประโยชน์ต่อผู้ถือหุ้นทุกฝ่าย

5.  รายงานการประชุมของคณะกรรมการและของผู้ถือหุ้นต้องจัดทำให้ครบถ้วนสมบูรณ์ภายในกำหนดเวลาของกฏหมาย
    โดยเลขานุการบริษัท (Company Secretary) หรือผู้ที่ได้รับมอบหมาย
    และกรรมการมีสิทธิที่จะตรวจสอบรายงานการประชุมดังกล่าวได้เมื่อบอกกล่าวล่วงหน้าด้วยเวลาอันสมควร

7.  การรายงานข้อมูล (Reporting)

    1.  คณะกรรมการมีหน้าที่รับผิดชอบต่อการรายงานข้อมูลทางการเงิน (Financial
        Report) และข้อมูลทั่วไป (Non-Financial Report)
        ต่อผู้ถือหุ้นและผู้ลงทุนทั่วไปอย่างถูกต้อง ครบถ้วน และโปร่งใส มีคำอธิบายอย่างมีเหตุผล
        พร้อมตัวเลขสนับสนุนทั้งในด้านผลการดำเนินงาน นโยบายและแนวโน้มในอนาคต
        ตลอดจนผลสำเร็จและอุปสรรคของกิจการ

    2.  ข้อมูลทางการเงิน (Financial Report)

        1.  คณะกรรมการมีความเข้าใจอย่างดีและไม่เข้าแทรกแซงวัตถุประสงค์และมาตรฐาน
            การปฏิบัติงานวิชาชีพของผู้สอบบัญชีของบริษัท

        2.  คณะกรรมการได้จัดทำรายงานแสดงถึงความรับผิดชอบของคณะกรรมการต่อการจัดทำ
            และการเปิดเผยรายงานทางการเงินของกิจการ (Statement of Directors
            Responsibilities)
            เสนอไว้ในรายงานประจำปีควบคู่งบการเงินที่ตรวจสอบโดยผู้สอบบัญชีรายงานและได้ครอบคลุมเรื่องตามข้อกำหนดไว้ครบถ้วน

9.5 การดูแลเรื่องการใช้ข้อมูลภายใน

เนื่องจากบริษัทฯ
พิจารณาแล้วมีความเห็นว่าการนำข้อมูลภายในของบริษัทไปใช้เพื่อประโยชน์ส่วนตนนั้นเป็นจริยธรรมที่ผู้บริหารพึงจะต้องมีและยึดปฏิบัติอย่างเคร่งครัดที่จะไม่นำข้อมูลภายในของบริษัทไปใช้เพื่อประโยชน์ส่วนตนนั้น
และมาตรการลงโทษมิใช่เป็นการป้องกันที่มีประสิทธิภาพ
ดังนั้นจึงไม่มีการกำหนดไว้เป็นลายลักษณ์อักษร

อย่างไรก็ดีบริษัทฯ
ได้ให้ความระมัดระวังและติดตามดูแลข้อมูลภายในอย่างเคร่งครัดผู้บริหารระดับสูงและพนักงานที่เกี่ยวข้องโดยตรงเท่านั้นที่มีโอกาสรับทราบข้อมูลก่อนการขอความเห็นชอบจากผู้ถือหุ้นและบริษัทฯ
ได้กำหนดให้เฉพาะส่วนสารนิเทศหรือผู้บริหารระดับสูงที่เกี่ยวข้องโดยตรงเท่านั้นที่มีหน้าที่ในการเผยแพร่ข้อมูลของบริษัทต่อสาธารณชน

9.6 บุคลากร

จำนวนพนักงานของบริษัท

จำนวนพนักงานทั้งหมดของบริษัท ณ วันที่ 31 ธันวาคม 2544 มีจำนวนพนักงานทั้งสิ้น 984 คน
ซึ่งผลตอบแทนเป็นเงินเดือนและโบนัส จำนวนทั้งสิ้น 117 ล้านบาท และแยกเป็นฝ่ายต่าง ๆ ได้ดังนี้

  -------------------------------------------- -------------- -----------
  ฝ่าย                                          จำนวนคน        %

  บริหาร                                        14             1.42

  ตรวจสอบภายใน                                 3              0.30

  บัญชีและการเงิน                                 31             3.15

  การตลาดและส่งออก                              14             1.42

  ขายในประเทศ                                  121            12.30

  คลังสินค้าและจัดส่ง                               80             8.13

  บริการ                                        60             6.10

  ทรัพยากรมนุษย์                                  32             3.25

  โรงงาน                                       629            63.93

  รวม                                          984            100.00
  -------------------------------------------- -------------- -----------

- การเปลี่ยนแปลงจำนวนพนักงานอย่างมีนัยสำคัญ หรือมีข้อพิพาทด้านแรงงานที่สำคัญในระยะ 3
ปีที่ผ่านมา

- ไม่มี -

- นโยบายในการพัฒนาพนักงาน

บริษัทฯ มีนโยบายในการพัฒนาพนักงาน โดยจัดให้มีการอบรมภายในและการอบรมภายนอกบริษัท
ดังนี้

การอบรมภายใน บริษัทฯ ได้มีการฝึกอบรมพนักงานตามหลักสูตร พื้นฐาน 5ส. ซึ่งประกอบด้วย

1.  สะสาง คือ การแยกสิ่งของที่ไม่ต้องการใช้ออกจากสิ่งของที่ต้องการใช้แล้วขจัดทิ้งไป

2.  สะดวก คือ การจัดเก็บสิ่งของและอุปกรณ์
    ให้เป็นระเบียบเพื่อความสะดวกในการหยิบใช้ไม่เสียเวลาในการค้นหา

3.  สะอาด คือ ทำความสะอาดวัสดุอุปกรณ์และสิ่งของต่างๆ อยู่เสมอๆ

4.  สุขลักษณะ คือ การดูแลและปฏิบัติการสะสาง สะดวก และสะอาดให้ดีอยู่เสมอๆ
    และดูแลรักษาสถานที่ปฏิบัติงานให้น่าทำงาน

5.  สร้างนิสัย คือ ปลูกฝังให้พนักงานมีระเบียบวินัย ทำงานอย่างปลอดภัย ,
    มีการพัฒนาองค์กรและทำงานอย่างมีประสิทธิภาพมากขึ้น

การอบรมภายนอก บริษัทฯ ได้มีการฝึกอบรมพนักงานมีหลักสูตรดังต่อไปนี้

1.  การใช้ไฟฟ้าเพื่อการลดต้นทุน

2.  การบริหารคุณภาพทั่วทั้งองค์กร

3.  เทคนิคการปรับปรุงการเพิ่มผลผลิต

4.  เทคนิควิศวกรรมอุตสาหการ

5.  การบำรุงรักษาแบบทวีผล

6.  เทคนิคการผลิตแบบทันเวลา

7.  เทคนิคการควบคุมเอกสาร

8.  คู่มือพัฒนาระบบบริหารคุณภาพ

9.  GROUNDING SYSTEM

10. มาตรฐาน ISO/IEC 17025

11. ข้อกำหนด ISO 9001 , 2000

12. การตรวจติดตามระบบคุณภาพภายใน

13. การสอบเทียบเครื่องมือวัด

14. เทคนิคทางสถิติ

15. เทคนิคป้องกันความผิดพลาด

16. 4 IN 1 ระบบบริหารคุณภาพ

17. การลดต้นทุนการผลิตด้วยเทคนิคการจัดการ

18. การวางแผนและการควบคุมการผลิต

19. การแก้ปัญหาอย่างมีประสิทธิผล

20. การบริหารงานประจำวัน